Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 61

1. Az EU Kommunikációs Közalapítvány A Közalapítvány vezetõi testülete a Kuratórium, amely a következõ feladatokat látja el: — Meghozza a kommunikációs kezdeményezések tervezésével és végrehajtásával kapcsolatos stratégiai döntéseket. — Felügyeli az EU Kommunikációs Központ munkáját. — Felügyeli a népszavazásra való választói mozgósítást. — Kialakítja és koordinálja a Közalapítvány kapcsolatait az Országgyûléssel, a pártokkal, valamint az egyházakkal. — Folyamatos kapcsolatot tart fenn és konzultál a Tanácsadó Testülettel. — Kialakítja és koordinálja a Közalapítvány nemzetközi kapcsolatait. Az EU Kommunikációs Központ tevékenysége a KS végrehajtásának központi eleme. A Központ feladata a KS végrehajtásának társadalmasítása és koordinálása, valamint a csatlakozás ügyében rendezendõ népszavazásra való mozgósítás. Ezenbelül a Központ látja el a következõ feladatköröket: — A szakmai-érdekképviseleti és civil szervezetekkel, valamint a szociális partnerekkel való kapcsolatok koordinálása. — A regionális államigazgatási szintekkel és Európai Információs Pontokkal való kapcsolattartás, kommunikációjuk segítése és koordinálása. — Multiplikátor csoportok felé irányuló kommunikáció koordinálása. — Kapcsolattartás és koordináció az Európai Bizottság Delegációjával és egyéb kommunikátorokkal. — A népszavazási mozgósító kampány koordinálása és projektmenedzsment. — Rendezvényszervezési támogatás nyújtása a stratégia végrehajtásába bevont partner szervezeteknek. — Információs anyagok és adatbázisok kidolgoz(tat)ása és terjesztése. — A KS projektjeinek elõkészítése, tervezése. — A KS éves akcióterveinek összeállítása. — Pályáztatási képzések szakmai-érdekképviseleti, civil és regionális szervezeteknek.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes